CELEX: 32016D2316
Language: bg
Date: 2016-12-16 00:00:00
Title: Решение за изпълнение (ЕС) 2016/2316 на Комисията от 16 декември 2016 година за изменение на Решение за изпълнение (ЕС) 2015/1849 относно мерки за предотвратяване на въвеждането и разпространението в Съюза на вредители по отношение на някои зеленчуци с произход от Гана

20.12.2016   
            
            
               BG
            
            
               Официален вестник на Европейския съюз
            
            
               L 345/66
            
         РЕШЕНИЕ ЗА ИЗПЪЛНЕНИЕ (ЕС) 2016/2316 НА КОМИСИЯТА
   от 16 декември 2016 година
   за изменение на Решение за изпълнение (ЕС) 2015/1849 относно мерки за предотвратяване на въвеждането и разпространението в Съюза на вредители по отношение на някои зеленчуци с произход от Гана
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3, третото изречение от нея,
   като има предвид, че:
   
               (1)
            
            
               С Решение за изпълнение (ЕС) 2015/1849 на Комисията (2) се забранява въвеждането на територията на Съюза на растения с произход от Гана, различни от семена, от видовете Capsicum L., Lagenaria Ser., Luffa Mill., Momordica L. и Solanum L., с изключение на S. lycopersicum L.
            
         
               (2)
            
            
               Срокът на забраната е ограничен. Тя се прилага до края на 2016 г. При проведения одит в Гана през септември 2016 г. беше констатирано, че недостатъците в системата за предоставяне на фитосанитарни сертификати за износ в тази трета държава продължават да съществуват. Затова е целесъобразно срокът на забраната да се удължи до 31 декември 2017 г.
            
         
               (3)
            
            
               Поради това Решение за изпълнение (ЕС) 2015/1849 следва да бъде съответно изменено.
            
         
               (4)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Член 2 от Решение за изпълнение (ЕС) 2015/1849 се заменя със следното:
   
      „Член 2
      Член 1 се прилага до 31 декември 2017 г.“
   
   Член 2
   Адресати на настоящото решение са държавите членки.
   
      Съставено в Брюксел на 16 декември 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Решение за изпълнение (ЕС) 2015/1849 на Комисията от 13 октомври 2015 г. относно мерки за предотвратяване на въвеждането и разпространението в Съюза на вредители по отношение на някои зеленчуци с произход от Гана (ОВ L 268, 15.10.2015 г., стр. 33).